എനിക്കോ കുടുംബത്തിനോ എന്തെങ്കിലും പ്രശ്നം ഉണ്ടായാല് സല്മാന് അവിടെ ഉണ്ടാവും വൈറലായി ഷാരുഖിന്്റെ പഴയ വീഡിയോ ലഹരിമരുന്ന് കേസില് ആര്യന് ഖാന് അറസ്റ്റിലായതിന് പിന്നാലെ ആദ്യം ഷാരൂഖിനെ വീട്ടിലെത്തി ആശ്വസിപ്പിച്ചത് ബോളിവുഡ് താരം സല്മാന് ഖാനായിരുന്നു. സൂപ്പര്താരങ്ങള് തമ്മില് പലസാഹചര്യങ്ങളിലും ഉരസലുകളുണ്ടായിട്ടുണ്ടെങ്കിലും ഷാരൂഖ് പ്രതിസന്ധിഘട്ടങ്ങളിലൂടെ കടന്നുപോയപ്പോഴെല്ലാം സല്മാന് വലിയ പിന്തുണയുമായി കൂടെയുണ്ടാവാറുണ്ട്. സമീപകാലത്തായി ഇരുവരും ഉറ്റസുഹൃത്തുകളുമാണ്. എന്നാലിപ്പോള് ഇരുവരും തമ്മിലുള്ള സൗഹൃദത്തിന്്റെ ആഴം മനസിലാക്കിത്തരുന്നഒരു വിഡിയോ വൈറലാവുകയാണ്. സല്മാന് ഹോസ്റ്റ് ചെയ്തിരുന്ന ദസ് കാ ദം എന്ന സൂപ്പര്ഹിറ്റ് ഗെയിം ഷോയിലെ ഹൃദ്യമായ ചില നിമിഷങ്ങളാണ് സമൂഹ മാധ്യമങ്ങളില് പ്രചരിക്കുന്നത്. 2018ല് സംപ്രേക്ഷപണം ചെയ്ത പരിപാടിയിലെ രംഗങ്ങള് ആര്യന് ഖാന്റെ അറസ്റ്റിന് ശേഷം വീണ്ടും ഷാരൂഖ് സല്മാന് ആരാധകര്ക്കിടയില് ചര്ച്ചയാവുകയാണ്. ഷോയുടെ മൂന്നാം സീസണിലെ ഗ്രാന്ഡ് ഫിനാലെയില് ഷാരൂഖ് പ്രത്യേക അതിഥിയായിട്ട് എത്തിയിരുന്നു. എപ്പോഴും കൂടെ നില്ക്കുന്ന ആരെങ്കിലുമുണ്ടോ എന്ന് സല്മാന് ചോദിക്കുമ്ബോള് ഞാന് എപ്പോഴെങ്കിലും കുഴപ്പത്തിലാണെങ്കില്, അതിനേക്കാള് എന്റെ കുടുംബം പ്രതിസന്ധിഘട്ടങ്ങളിലൂടെ കടന്നുപോവുകയാണെങ്കില്, നിങ്ങള് അവിടെയുണ്ടാകും എന്നായിരുന്നു ഷാരൂഖിന്റെ മറുപടി. പിന്നാലെ ഇരുവരും പരസ്പരം ചേര്ത്തുപിടിക്കുന്നതും വിഡിയോയില് കാണാം.